**NOTĂ DE FUNDAMENTARE**

|  |
| --- |
| ***Secțiunea 1******Titlul proiectului de act normativ*****Hotărârea Guvernului pentru modificarea Hotărârii Guvernului nr. 294/2007 privind organizarea și funcționarea Academiei de Poliție „Alexandru Ioan Cuza” din cadrul Ministerului Afacerilor Interne** |
| ***Secțiunea a 2-a******Motivul emiterii actului normativ*** |
| 1. Descrierea situației actuale |  În prezent, ﻿organizarea și funcționarea Academiei de Poliție „Alexandru Ioan Cuza” din cadrul Ministerului Afacerilor Internelor este stabilită prin Hotărârea Guvernului nr.294/2007, cu modificările ulterioare. Programele de studii universitare se desfășoară în cadrul Facultății de Poliție, Facultății de Poliție de Frontieră, Facultății de Jandarmi, Facultății de Științe Juridice și Administrative, Facultății de Pompieri și Facultății de Arhivistică. Astfel, Academia de Poliție „Alexandru Ioan Cuza” asigură formarea, dezvoltarea și menținerea competențelor profesionale ale ofițerilor de poliție, poliție de frontieră, jandarmi și pompieri pentru Ministerul Afacerilor Interne și structurile acestuia, în calitate de beneficiari principali, precum și pentru celelalte instituții beneficiare din cadrul sistemului național de apărare, ordine publică și securitate națională. De asemenea, la nivelul Academiei de Poliție „Alexandru Ioan Cuza”, formarea continuă a personalului Ministerului Afacerilor Internelor se asigură și prin studii universitare de masterat organizate în cadrul facultăților acesteia, studii postuniversitare organizate în cadrul Colegiului Național de Afaceri Interne și studii universitare de doctorat organizate în cadrul Departamentului de Studii Doctorale. Hotărârea Guvernului României nr. 1239/2008 privind înființarea, organizarea și funcționarea, în cadrul Academiei de Poliție „Alexandru Ioan Cuza” din Ministerul Afacerilor Interne, a Colegiului Național de Afaceri Interne, a devenit caducă odată cu apariția Legii educației naționale nr.1/2011, care, în art. 131 alin. (1), coroborat cu art. 132 alin. (1), prevede faptul că programele de studii universitare și postuniversitare se pot organiza în facultăți, departamente, institute, centre sau laboratoare. Facultatea este unitatea funcțională de bază, care elaborează și gestionează programele de studii și corespunde unuia sau mai multor domenii ale științelor, artelor sau sportului. Aceeași lege, în art. 173 alin. (1) stabilește faptul că pot organiza programe postuniversitare de formare și dezvoltare profesională continuă și programe postuniversitare de perfecționare toate acele instituții de învățământ superior care au acreditate cel puțin programe de studii universitare de licență și masterat în domeniul științific respectiv.Hotărârea Guvernului nr. 1239/2008 privind înființarea, organizarea și funcționarea, în cadrul Academiei de Poliție „Alexandru Ioan Cuza” din Ministerul Afacerilor Interne, a Colegiului Național de Afaceri Interne, în acest moment, nu mai corespunde nici unui criteriu din cele menționate în Legea educației naționale nr. 1/2011 menționate anterior.Personalul Colegiului Național de Afaceri Interne este personal al Academiei de Poliție și rămâne încadrat în noile structuri. În acest sens, Senatul universitar, prin Hotărârile nr. 197 din 13 octombrie 2020, nr. 199 din 14 octombrie 2020 și nr. 123 din 28 aprilie 2021, a aprobat propunerea de reorganizare a studiilor de licență la nivelul Academiei de Poliție „Alexandru Iona Cuza”, **exclusiv în cadrul a două facultăți**, respectiv a aprobat propunerea de desființare a Facultății de Arhivistică. În ceea ce privește formarea continuă a personalului Ministerului Afacerilor Internelor, în domenii și specialități cu aplicabilitate generală la nivelul structurilor beneficiare sau în domenii specifice, complementar capabilităților formative ale inspectoratelor generale, aceasta este asigurată, în prezent, la nivelul Ministerului Afacerilor Interne prin Institutul de Studii pentru Ordine Publică, Centrul Multifuncțional de Pregătire Schengen - Buzău și Centrul de formare inițială și continuă al MAI - Orăștie. Prin Ordinele ministrului educației și cercetării nr. 5863/2020 și nr. 5864/2020 s-a retras acreditarea Școlii doctorale Drept și a Școlii doctorale Ordine publică și siguranță națională din cadrul Academiei de Poliție „Alexandru Ioan Cuza”. De asemenea, prin aceleași acte normative s-a stabilit faptul că școlile doctorale menționate asigură în continuare școlarizarea studenților doctoranzi deja înmatriculați la data retragerii acreditării școlii doctorale.În prezent, Hotărârea Guvernului nr. 294/2007 cuprinde dispoziții referitoare la încheierea angajamentelor de către studenții Academiei de Poliție „Alexandru Ioan Cuza”. Prin modificări aduse statutelor profesionale aplicabile polițiștilor și cadrelor militare, modalitatea de încheiere a angajamentelor a fost reevaluată, situație care impune și reevaluarea dispozițiilor hotărârii Guvernului. Pentru respectarea rigorilor impuse de normele de tehnică legislativă este necesară armonizarea prezentului proiect de hotărâre a Guvernului cu legislația în domeniu, respectiv cu Hotărârea Guvernului nr.403/2021 *privind aprobarea Nomenclatorului domeniilor și al specializărilor/programelor de studii universitare și a structurii instituțiilor de învățământ superior pentru anul universitar 2021-2022* referitoare la specializările/programele de studii universitare de licență care cuprind numărul maxim de studenți ce pot fi școlarizați în anul universitar 2021-2022, unde trebuie să se regăsească și aceste specializări. |
| 2. Schimbări preconizate | În concret, prin proiectul de hotărâre a Guvernului se propune: I. În ceea ce privește formarea inițială: 1. Reorganizarea studiilor de licență la nivelul Academiei de Poliție „Alexandru Ioan Cuza”, exclusiv în cadrul a două facultăți în vederea formării inițiale a ofițerilor pentru structurile MAI și pentru ceilalți beneficiari din cadrul sistemului național de apărare, ordine publică și securitate națională, respectiv Facultatea de Poliție (domeniul de licență „Drept”, specializarea „Drept” și domeniul de licență „Științe militare, informații și ordine publică”, specializarea „Ordine și siguranță publică”) și Facultatea de Pompieri (domeniul de licență „Ingineria instalațiilor”, specializarea „Instalații pentru construcții-pompieri”). Facultatea de Poliție se înființează prin reorganizarea Facultății de Poliție, Facultății de Jandarmi, Facultății de Poliție de Frontieră și a Facultății de Științe Juridice și Administrative din cadrul Academiei, și preluarea de la acestea a atribuțiilor formative, a elementelor de structură și a personalului didactic.Programele de studii universitare organizate de Facultatea de Științe Juridice și Administrative, Facultatea de Poliție, Facultatea de Poliție de Frontieră și Facultatea de Jandarmi din cadrul Academiei de Poliție „Alexandru Ioan Cuza”, aflate în desfășurare la data intrării în vigoare a hotărârii, se vor desfășura în continuare, până la finalizare, conform planurilor de învățământ aprobate, în cadrul Facultății de Poliție, nou înființate.Programele de studii și elementele de structură din cadrul Colegiului Național de Afaceri Interne vor fi reglementate prin Carta Universitară și Regulamentul de Organizare și Funcționare ale Academiei de Poliție, cu păstrarea caracteristicilor distincte ale acestor tipuri de programe, dar cu aducerea acestei structuri în parametrii de funcționare stabiliți prin Legea educației naționale, nr.1/2011, cu modificările și completările ulterioare. 2. Desființarea Facultății de Arhivistică. Aceasta urmează să își desfășoare activitatea, în lichidare, până la absolvirea programelor de studii universitare de licență de către toți studenții înmatriculați, personalul urmând a fi preluat în cadrul noilor structuri. Programele de studii universitare organizate de Facultatea de Arhivistică din cadrul Academiei de Poliție „Alexandru Ioan Cuza”, aflate în desfășurare la data intrării în vigoare a hotărârii, se vor desfășura în continuare, până la finalizare, conform planurilor de învățământ aprobate. 3. Asigurarea suportului necesar pentru materializarea intenției Ministerului Afacerilor Interne de a realiza masterate profesionale destinate exclusiv persoanelor care au absolvit studii universitare de licență în specializări necesare MAI. Prin acest demers se creează premisele unor mecanisme de reducere a deficitului de personal înalt specializat, soluția preconizând acordarea gradului profesional/militar și repartizarea absolvenților în structurile MAI. Asigurarea calității acestor programe de studii reprezintă unul dintre principalele obiective ale procesului de reorganizare a Academiei de Poliție. 4. Eliminarea referirilor la studiile universitare de doctorat organizate la nivelul Academiei de Poliție „Alexandru Ioan Cuza”. Programele de studii doctorale organizate de către Școlile doctorale din cadrul Academiei de Poliție „Alexandru Ioan Cuza” aflate în desfășurare se continuă, până la finalizare, conform programelor individuale de cercetare științifică.5. Introducerea unor prevederi care optimizează conținutul în vigoare al HG nr.294/2007 cu prevederile actuale din Legea nr. 1/2011, referitoare la statutul studenților, respectiv la statutul conducerii Academiei de Poliție. 6. Modificarea pct. 50 din Anexa la HG nr.403/2021 *privind aprobarea Nomenclatorului domeniilor și al specializărilor/programelor de studii universitare și a structurii instituțiilor de învățământ superior pentru anul universitar 2021-2022* cu noile specializări pe cele două facultăți.Soluția este determinată de dispozițiile prevăzute la art. 132 alin. (2) din Legea educației naționale nr.1/2011, cu modificările și completările ulterioare, potrivit cărora *orice facultate se înființează, se organizează sau se desființează la propunerea şi cu aprobarea senatului universitar, prin hotărâre a Guvernului privind structura instituţiilor de învăţământ superior, inițiată anual de Ministerul Educaţiei.* II. În ceea ce privește formarea continuă, Academia de poliție păstrează programele de masterat acreditate în domeniul de licență „Drept”, specializarea „Drept” respectiv in domeniul de licență „Științe militare, informații și ordine publică”, specializarea „Ordine și siguranță publică”, si domeniul de licență „Ingineria instalațiilor”, specializarea „Instalații pentru construcții-pompieri”.  De asemenea, se propune ca Academia de Poliție „Alexandru Ioan Cuza” să coordoneze metodologic, didactic și curricular Institutul de Studii pentru Ordine Publică, Centrul Multifuncțional de Pregătire Schengen și Centrul de Formare Inițială și Continuă al MAI, structuri MAI cu atribuții privind organizarea și desfășurarea programelor de formare continuă nonuniversitară, în context formal. Aceste soluții au în vedere regândirea și modernizarea programelor de pregătire atât la nivel academic, în scopul dobândirii de către cursanți a abilităților practice necesare prevenirii și combaterii eficiente a riscurilor la adresa ordinii și siguranței publice. În consecință, prin acest demers se preconizează materializarea intenției Ministerului Afacerilor Interne de a asigura, pentru structurile din subordine, nevoia de personal de calitate care să răspundă necesităților misiunilor din competență. |
| 3. Alte informații |  |
| ***Secțiunea a 3-a******Impactul socioeconomic al proiectului de act normativ*** |
| 1. Impactul macroeconomic | Proiectul de act normativ nu se referă la acest subiect. |
| 11. Impactul asupra mediului concurențial și domeniului ajutoarelor de stat | Proiectul de act normativ nu se referă la acest subiect. |
| 2. Impactul asupra mediului de afaceri | Proiectul de act normativ nu se referă la acest subiect. |
| 21. Impactul asupra sarcinilor administrative | Proiectul de act normativ nu se referă la acest subiect. |
| 22. Impactul asupra întreprinderilor mici și mijlocii | Proiectul de act normativ nu se referă la acest subiect. |
| 3. Impactul social | Proiectul de act normativ nu se referă la acest subiect. |
| 4. Impactul asupra mediului | Proiectul de act normativ nu se referă la acest subiect. |
| 5. Alte informații | Proiectul de act normativ nu se referă la acest subiect. |
| ***Secțiunea a 4-a******Impactul financiar asupra bugetului general consolidat,******atât pe termen scurt, pentru anul curent, cât și pe termen lung (pe 5 ani)*** |
| **- mii lei -** |
| **Indicatori** | **Anul curent** | **Următorii 4 ani** | **Media pe 5 ani** |
| **1.** | **2.** | **3.** | **4.** | **5.** | **6.** | **7.** |
| **1. Modificări ale veniturilor bugetare, plus/minus din care:*****a) buget de stat, din acesta:***(i) impozit pe profit (ii) impozit pe venit***b) bugete locale:*** (i) impozit pe profit***c) bugetul asigurărilor sociale de stat:*** (i) contribuții de asigurări |  |  |  |  |  |  |
| **2. Modificări ale cheltuielilor bugetare, plus/minus din care:*****a) buget de stat, din acesta:*** (i) cheltuieli de personal (ii) bunuri și servicii***b) bugete locale:*** (i) cheltuieli de personal (ii) bunuri și servicii ***c) bugetul asigurărilor sociale de stat:***(i) cheltuieli de personal (ii) bunuri și servicii |  |  |  |  |  |  |
| **3. Impact financiar, plus/ minus din care:*****a) buget de stat******b) bugete locale*** |  |  |  |  |  |  |
| **4. Propuneri pentru acoperirea creșterii cheltuielilor bugetare**  |  |
| **5. Propuneri pentru a compensa reducerea veniturilor bugetare**  |  |
| **6. Calcule detaliate privind fundamentarea modificărilor veniturilor și/sau cheltuielilor bugetare** |  |
| **7. Alte informații** |  |
| ***Secțiunea a 5-aEfectele proiectului de act normativ asupra legislației în vigoare*** |
| 1. Măsuri normative necesare pentru aplicarea prevederilor proiectului de act normativ:a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;    b) acte normative ce urmează a fi elaborate în vederea implementării noilor dispoziții. | a) * Hotărârea Guvernului nr.294/2007 privind organizarea și funcționarea Academiei de Poliție „Alexandru Ioan Cuza” din cadrul Ministerului Afacerilor Interne;
* Hotărârea Guvernului nr.1239/2008 privind înființarea, organizarea și funcționarea, în cadrul Academiei de Poliție „Alexandru Ioan Cuza” din Ministerul Afacerilor Interne, a Colegiului Național de Afaceri Interne.
 |
| 11. Compatibilitatea proiectului de act normativ cu legislația în domeniul achizițiilor publice  | Proiectul de act normativ nu se referă la acest subiect. |
| 2. Conformitatea proiectului de act normativ cu legislația comunitară în cazul proiectelor ce transpun prevederi comunitare | Proiectul de act normativ nu se referă la acest subiect. |
| 3. Măsuri normative necesare aplicării directe a actelor normative comunitare | Proiectul de act normativ nu se referă la acest subiect. |
| 4. Hotărâri ale Curții de Justiție a Uniunii Europene  | Proiectul de act normativ nu se referă la acest subiect. |
| 5. Alte acte normative și/sau documente internaționale din care decurg angajamente | Proiectul de act normativ nu se referă la acest subiect. |
| 6. Alte informații | Proiectul de act normativ nu se referă la acest subiect. |
| ***Secțiunea a 6-a******Consultările efectuate în vederea elaborării proiectului de act normativ*** |
| 1. Informații privind procesul de consultare cu organizații neguvernamentale, institute de cercetare și alte organisme implicate | Proiectul de act normativ nu se referă la acest subiect. |
| 2. Fundamentarea alegerii organizațiilor cu care a avut loc consultarea, precum și a modului în care activitatea acestor organizații este legată de obiectul proiectului de act normativ | Proiectul de act normativ nu se referă la acest subiect. |
| 3. Consultările organizate cu autoritățile administrației publice locale, în situația în care proiectul de act normativ are ca obiect activități ale acestor autorități, în condițiile Hotărârii Guvernului nr.521/2005 privind procedura de consultare a structurilor asociative ale autorităților administrației publice locale la elaborarea proiectelor de acte normative | Proiectul de act normativ nu se referă la acest subiect. |
| 4. Consultările desfășurate în cadrul consiliilor interministeriale, în conformitate cu prevederile Hotărârii Guvernului nr.750/2005 privind constituirea consiliilor interministeriale permanente | Proiectul de act normativ nu se referă la acest subiect. |
| 5. Informații privind avizarea de către:a) Consiliul Legislativb) Consiliul Suprem de Apărare a Țăriic) Consiliul Economic și Sociald) Consiliul Concurențeie) Curtea de Conturi | - Avizul Consiliului Legislativ nr. \_\_\_\_\_\_\_\_\_\_- Avizul Consiliului Economic și Social nr. \_\_\_\_\_\_\_\_ |
| 6. Alte informații |  |
| ***Secțiunea a 7-a Activități de informare publică privind elaborarea și implementarea proiectului de act normativ*** |
| 1. Informarea societății civile cu privire la necesitatea elaborării proiectului de act normativ | Proiectul de act normativ a fost elaborat cu respectarea prevederilor Legii nr.52/2003 privind transparența decizională în administrația publică, cu modificările și completările ulterioare, fiind afișat pe pagina de internet a MAI |
| 2. Informarea societății civile cu privire la eventualul impact asupra mediului în urma implementării proiectului de act normativ, precum și efectele asupra sănătății și securității cetățenilor sau diversității biologice | Proiectul de act normativ nu se referă la acest subiect. |
| 3. Alte informații |  |
| ***Secțiunea a 8-a******Măsuri de implementare*** |
| 1. Măsurile de punere în aplicare a proiectului de act normativ de către autoritățile administrației publice centrale și/sau locale – înființarea unor noi organisme sau extinderea competențelor instituțiilor existente | Proiectul de act normativ nu se referă la acest subiect. |
| 2. Alte informații |  |

În considerarea celor prezentate, a fost elaborat **proiectul de Hotărâre a Guvernului pentru modificarea Hotărârii Guvernului nr. 294/2007 privind organizarea și funcționarea Academiei de Poliție „Alexandru Ioan Cuza” din cadrul Ministerului Afacerilor Interne**, pecare îl supunem Guvernului spre adoptare.

|  |  |
| --- | --- |
| **MINISTRUL AFACERILOR INTERNE****LUCIAN NICOLAE BODE** | **MINISTRUL EDUCAȚIEI** **SORIN-MIHAI CÎMPEANU** |

**AVIZĂM FAVORABIL**

|  |  |
| --- | --- |
| **PREȘEDINTELE AGENȚIEI NAȚIONALE** **A FUNCȚIONARILOR PUBLICI****LIVIU MĂLUREANU** | **MINISTRUL MUNCII ȘI PROTECȚIEI SOCIALE****RALUCA TURCAN** |
| **MINISTRUL FINANȚELOR** **ALEXANDRU NAZARE** | **MINISTRUL JUSTIȚIEI****STELIAN-CRISTIAN ION** |